sukhrobnurali/uzbek-legal-corpus huggingface dataset:
XALQARO BITIMLARNI TASDIQLASH TOʻGʻRISIDA
(resolution, 2015-01-26)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: Majburiy davolash oʻtkazish uchun ruhiy kasallikka chalingan shaxslarni topshirish toʻgʻrisidagi Konvensiya; Mustaqil Davlatlar Hamdoʻstligiga aʼzo davlatlarning litsenziya beruvchi organlari tomonidan qurilish faoliyatini amalga oshirish uchun beriladigan litsenziyalarni oʻzaro tan olish toʻgʻrisidagi Bitim; Mustaqil Davlatlar Hamdoʻstligiga aʼzo davlatlarning fuqarolariga tibbiy yordam koʻrsatish toʻgʻrisidagi Bitim; Mustaqil Davlatlar Hamdoʻstligiga aʼzo davlatlarning fuqarolariga tibbiy yordam koʻrsatishda tibbiy xizmatlarni taqdim qilish tartibi toʻgʻrisidagi bitimni amalga oshirish mexanizmi haqidagi Protokol. 2. Bosh vazir oʻrinbosarlari, tashqi ishlar vaziri Oʻzbekiston Respublikasining koʻrsatib oʻtilgan xalqaro bitimlar boʻyicha majburiyatlarini bajarilishi ustidan nazoratni taʼminlasinlar.
OʻZBEKISTON RESPUBLIKASI PREZIDENTINING IQTIDORLI YoShLARNING ChET ELDA TAʼLIM OLIShLARINI QOʻLLAB-QUVVATLASh “UMID” JAMGʻARMASI HOMIYLARINI SOLIQLARDAN OZOD QILISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekiston Respublikasi Prezidentining iqtidorli yoshlarning chet elda taʼlim olishlarini qoʻllab-quvvatlash “Umid” jamgʻarmasini tuzish toʻgʻrisida” 1997-yil 7-yanvardagi Farmonini bajarish yuzasidan Vazirlar Mahkamasi qaror qiladi: 1. “Oʻzbekiston Respublikasi Prezidentining iqtidorli yoshlarning chet elda taʼlim olishlarini qoʻllab-quvvatlash “Umid” jamgʻarmasi Oʻzbekiston Respublikasining xayriya jamgʻarmalari sirasiga kiritilsin. 2. Belgilansinki, korxonalar, tashkilotlar, birlashmalar, xoʻjalik yurituvchi subyektlarning, shuningdek jismoniy shaxslarning “Umid” jamgʻarmasi dasturlarini mablagʻ bilan taʼminlashga yoʻnaltirilgan mablagʻlari foyda (daromad)ga soliq solish bazasidan chiqarib tashlanadi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1997-06-20)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1997-yil 17-yanvarda Bratislava shahrida imzolangan Oʻzbekiston Respublikasi Hukumati bilan Slovakiya Respublikasi Hukumati oʻrtasida havo transporti toʻgʻrisidagi Bitim tasdiqlansin. 2. Bosh vazir oʻrinbosari Q.R. Rahimov, tashqi ishlar vaziri A.X. Kamilov Oʻzbekiston Respublikasining mazkur Bitimda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
Hukumatlararo bitimni tasdiqlash toʻgʻrisida
(resolution, 1997-06-04)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati bilan Italiya Respublikasi Hukumati oʻrtasida 1997-yil 3-mayda Toshkent shahrida imzolangan turizm sohasidagi hamkorlik toʻgʻrisidagi Bitim tasdiqlansin. 2. Bosh vazir oʻrinbosari A.A. Azizxoʻjayev, tashqi ishlar vaziri A.X. Komilov Oʻzbekiston Respublikasining mazkur Bitimda nazarda tutilgan majburiyatlarining oʻz vaqtida bajarilishi ustidan nazoratni taʼminlasin.
OʻZBEKISTON RESPUBLIKASINING JINOYAT-IJROIYA KODEKSINI TASDIQLASh TOʻGʻRISIDA
(code, 1997-04-25)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Jinoyat-ijroiya kodeksi tasdiqlansin.
OʻZBEKISTON RESPUBLIKASINING SOLIQ KODEKSINI TASDIQLASh TOʻGʻRISIDA
(code, 2008-01-01)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Soliq kodeksi tasdiqlansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-04-16)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. 1997-yil 14-mart kuni Bishkek shahrida quyida imzolanganlar tasdiqlansin: Oʻzbekiston Respublikasi, Qozogʻiston Respublikasi bilan Qirgʻiziston Respublikasi Hukumatlari oʻrtasida antimonopol siyosati sohasida integratsiyani chuqurlashtirish toʻgʻrisidagi Bitim; Oʻzbekiston Respublikasi, Qozogʻiston Respublikasi bilan Qirgʻiziston Respublikasi Hukumatlari oʻrtasida ishlab chiqarish kooperatsiyasi toʻgʻrisidagi Bitim; Oʻzbekiston Respublikasi, Qozogʻiston Respublikasi bilan Qirgʻiziston Respublikasi Hukumatlari oʻrtasida qoʻshma korxonalar, ishlab chiqarish birlashmalarini tashkil etish boʻyicha hamkorlikni qoʻllab-quvvatlash toʻgʻrisidagi Bitim; Oʻzbekiston Respublikasi, Qozogʻiston Respublikasi bilan Qirgʻiziston Respublikasi Hukumatlari oʻrtasida umumiy ilmiy-texnologik makon yaratish toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
KOʻP TOMONLAMA HAMKORLIKNI KENGAYTIRISh MASALALARI BOʻYIChA OʻZBEKISTON-BELORUS QOʻShMA KOMISSIYASINING OʻZBEKISTONGA OID QISMINI TUZISh TOʻGʻRISIDA
(resolution, 1998-12-11)

Anʼanaviy doʻstona aloqalarni yanada rivojlantirish, Oʻzbekiston Respublikasi bilan Belorus Respublikasi oʻrtasidagi xalqaro bitimlarni amalga oshirish maqsadida Vazirlar Mahkamasi qaror qiladi: 1. Belorus Respublikasi bilan koʻp tomonlama hamkorlikni kengaytirish masalalari boʻyicha Oʻzbekiston-Belorus qoʻshma komissiyasining Oʻzbekistonga oid qismining yangi tarkibda tuzilsin:
KOʻP TOMONLAMA HAMKORLIKNI KENGAYTIRISh MASALALARI BOʻYIChA OʻZBEKISTON - MOLDOVA QOʻShMA KOMISSIYASINING OʻZBEKISTONGA OID QISMINING TARKIBI TOʻGʻRISIDA
(resolution, 1998-12-11)

Anʼanaviy doʻstona aloqalarni yanada rivojlantirish, Oʻzbekiston Respublikasi bilan Moldova Respublikasi oʻrtasidagi xalqaro shartnomalarni amalga oshirish maqsadida Vazirlar Mahkamasi qaror qiladi: 1. Koʻp tomonlama hamkorlikni kengaytirish masalalari boʻyicha Oʻzbekiston — Moldova qoʻshma komissiyasining Oʻzbekistonga oid qismining yangi tarkibi tasdiqlansin: 2. Oʻzbekiston Respublikasi Vazirlar Mahkamasining 1995-yil 29-iyundagi 245-son qarori oʻz kuchini yoʻqotgan deb hisoblansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-01-15)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1996-yil 26-noyabr kuni Toshkent shahrida imzolangan Oʻzbekiston Respublikasi Hukumati bilan Gretsiya Respublikasi Hukumati oʻrtasida havo qatnovi toʻgʻrisidagi Bitim; 1996-yil 26-noyabr kuni Toshkent shahrida imzolangan Oʻzbekiston Respublikasi Hukumati bilan Gretsiya Respublikasi Hukumati oʻrtasida konsullik muassasalarini ochish toʻgʻrisidagi Bitim; 1996-yil 2-dekabr kuni Lissabon shahrida imzolangan Oʻzbekiston Respublikasi bilan Portugaliya Respublikasi oʻrtasida havo qatnovi toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
KORXONALAR, BINOLAR VA INShOOTLAR QURILIShI LOYIHALARI BOʻYIChA DAVLAT IDORADAN TAShQARI EKSPERTIZA ORGANLARINING ROLI VA MASʼULIYATINI KUChAYTIRISh TOʻGʻRISIDA
(resolution, 2021-02-22)

Loyihalash sifatini oshirish, investitsiya faoliyatida idoraviy yondashishni bartaraf etish, bu muhim ishda davlat idoradan tashqari ekspertizadan oʻtkazish organlarining roli va masʼuliyatini kuchaytirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi davlat qurilish boshqarmasi, viloyatlar hokimliklari (Toshkent shahridan tashqari) huzuridagi xoʻjalik hisobidagi davlat idoradan tashqari ekspertiza organlari Oʻzbekiston Respublikasi “Davarxitektqurilish” qoʻmitasi davlat idoradan tashqari ekspertiza bosh boshqarmasining bevosita tasarrufiga berilsin va bundan buyon bu organlar Oʻzbekiston Respublikasi “Davarxitektqurilish” qoʻmitasi davlat idoradan tashqari ekspertiza bosh boshqarmasining xoʻjalik hisobidagi davlat idoradan tashqari ekspertiza organlari deb atalsin. Oʻzbekiston Respublikasi “Davarxitektqurilish” qoʻmitasi 2 oy muddatda faoliyatning ushbu turiga ilgari berilgan litsenziyalarni qayta koʻrib chiqsin. 2. Belgilab qoʻyilsinki: Qiymati 2 mln. soʻmgacha boʻlgan (1991-yildagi bazaviy narxlarda) obyektlar qurilishi (rekonstruksiya qilinishi) loyihalari “Davarxitektqurilish” qoʻmitasi davlat idoradan tashqari ekspertiza bosh boshqarmasining Qoraqalpogʻiston Respublikasi va Oʻzbekiston Respublikasi viloyatlaridagi davlat idoradan tashqari ekspertiza organlari, shuningdek Toshkent shahar idoradan tashqari ekspertiza boshqarmasi tomonidan, qiymati 2 mln. soʻmdan ortiq boʻlgan, shu jumladan, qiymatidan qatʼi nazar, xorijiy investitsiyalar hisobiga amalga oshirilayotgan loyihalar Oʻzbekiston Respublikasi “Davarxitektqurilish” qoʻmitasi davlat idoradan tashqari ekspertiza bosh boshqarmasi tomonidan koʻrib chiqiladi; Idoraviy ekspertiza organlari tomonidan koʻrib chiqilishi mumkin boʻlgan obyektlar qurilishi qiymati Oʻzbekiston Respublikasi “Davarxitektqurilish” qoʻmitasi tomonidan beriladigan litsenziya bilan belgilanadi. 3. Mablagʻ bilan taʼminlovchi banklar ijobiy ekspert xulosasiga ega boʻlmagan loyihalar boʻyicha obyektlar qurilishini mablagʻ bilan taʼminlashga yoʻl qoʻymasinlar. 4. Oʻzbekiston Respublikasi “Davarxitektqurilish” qoʻmitasi davlat idoradan tashqari ekspertiza bosh boshqarmasi ekspert organlariga, ularning idoraviy boʻysunishidan qatʼi nazar, uslubiy rahbarlikni taʼminlasin. 5. Oʻzbekiston SSR Ministrlar Sovetining 1987-yil 10-sentabrdagi 373-son qarori bandining toʻrtinchi xat boshi va 5-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI TASHQI IQTISODIY FAOLIYAT MILLIY BANKINING USTAV SARMOYASINI KOʻPAYTIRISH TOʻGʻRISIDA
(resolution, 2021-02-22)

Oʻzbekiston Respublikasiga xorijiy investitsiyalarni jalb etish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligining Oʻzbekiston Respublikasi Tashqi iqtisodiy faoliyat milliy bankining ustav sarmoyasini 4 mlrd. soʻmgacha va 400 mln. AQSh dollarigacha koʻpaytirish toʻgʻrisidagi taklifi qabul qilinsin. 2. Belgilab qoʻyilsinki, ustav sarmoyasi miqdorining koʻrsatib oʻtilgan koʻpaytirilishi 1996 moliya yili tugagach Oʻzbekiston Respublikasi Tashqi iqtisodiy faoliyat milliy bankining foydasini, shuningdek 1997-1998-yillar foydasini ushbu maqsad uchun yoʻnaltirish yoʻli bilan amalga oshiriladi. 4. Oʻzbekiston Respublikasi Tashqi iqtisodiy faoliyat milliy banki kiritilgan oʻzgartirishlar va qoʻshimchalarni hisobga olgan holda qonunchilik hujjatlarida belgilangan tartibda Ustavni Oʻzbekiston Respublikasi Markaziy bankida qayta roʻyxatdan oʻtkazsin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov hamda Oʻzbekiston Respublikasi Markaziy bankining raisi F.M. Mullajonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “RESPUBLIKA YOʻL JAMGʻARMASINI TAShKIL ETISh TOʻGʻRISIDA” 1993 YIL 5 IYuNDAGI 334-SON QARORIGA QOʻShIMChALAR VA OʻZGARTIRIShLAR KIRITISh TOʻGʻRISIDA
(resolution, 2003-08-21)

Oʻzbekiston Respublikasining umumiy foydalanishdagi avtomobil yoʻllari tarmogʻini yanada rivojlantirish va takomillashtirish, shuningdek yoʻl ishlarini mablagʻ bilan taʼminlashni yaxshilash maqsadida Vazirlar Mahkamasi qaror qiladi: 2. Qaror quyidagi mazmundagi 9-band bilan toʻldirilsin: “Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari yoʻl organlariga yoʻl jamgʻarmasi mablagʻlarini yigʻishda hamma joyda yordam koʻrsatsinlar. Bunda yoʻl jamgʻarmasi mablagʻlaridan umumiy foydalanishdagi avtomobil yoʻllariga taalluqli boʻlmagan maqsadlarga ajratish man etilsin”. 4. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining 1993-yil 29-iyuldagi 261-f-son farmoyishi 1-bandi oltinchi xatboshining yoʻllarni saqlash va qurishga yigʻimlar toʻlashdan ozod etish boʻyicha imtiyozlarga doir qismi; Oʻzbekiston Respublikasi Vazirlar Mahkamasining “Davlat tasarrufidan chiqarish va xususiylashtirish jarayonining samarali tashkil etilishini taʼminlash boʻyicha qoʻshimcha chora-tadbirlar toʻgʻrisida” 1993-yil 11-avgustdagi 402-son qaroriga 7-ilovaning 5-bandi; Oʻzbekiston Respublikasi Vazirlar Mahkamasining 1993-yil 31-dekabrdagi 615-son qarorining 14-bandi. 5. Mazkur qaror 1997-yil 1-yanvardan boshlab kuchga kiritiladi.
IQTISODIY NOChOR KORXONALAR IShLARI QOʻMITASI FAOLIYATINI TAShKIL ETISh MASALALARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Korxonalarning bankrotligi toʻgʻrisidagi qonunchilikni amalga oshirish chora-tadbirlari haqida” 1996-yil 11-dekabrdagi PF-1658-son Farmonini amalga oshirish maqsadida Vazirlar Mahkamasi qaror qiladi: 2. Qoʻmita va uning hududiy organlari xodimlarining cheklangan soni 240 nafardan iborat etib, shu jumladan markaziy apparat xodimlari soni — 40 nafardan iborat etib belgilansin (binoni qoʻriqlash va xizmat koʻrsatuvchi xodimlardan tashqari). Qoʻmitaga raisning ikki oʻrinbosariga ega boʻlishga ruxsat berilsin, ular lavozimga Oʻzbekiston Respublikasi Vazirlar Mahkamasining qarori bilan tayinlanadilar va lavozimdan ozod etiladilar. Qoʻmita xodimlariga Oʻzbekiston Respublikasi Iqtisodiyot vazirligi xodimlari uchun belgilangan mehnatga haq toʻlash va moddiy-maishiy hamda tibbiy xizmat koʻrsatish shartlari joriy etilsin. 4. Qoʻmita markaziy apparati va uning hududiy boshqarmalari joriy faoliyatini mablagʻ bilan taʼminlash manbai etib respublika budjeti mablagʻlari belgilansin. Oʻzbekiston Respublikasi Moliya vazirligi respublika budjetini shakllantirishda Qoʻmita markaziy apparati va uning hududiy boshqarmalariga zarur mablagʻ ajratilishini nazarda tutsin. Qoʻmita yiliga Jamgʻarma mablagʻlarining 5 foizidan ortiq boʻlmagan miqdordan Qoʻmitaning moddiy-texnika bazasini rivojlantirish hamda xodimlari mehnatini ragʻbatlantirish uchun foydalanish huquqi berilsin. 5. Qoʻmita: Qoʻmita hududiy boshqarmasi toʻgʻrisidagi namunaviy Nizomni; qarzdor korxonani ixtiyoriy tugatish toʻgʻrisidagi qarorni qabul qilish tartibi haqidagi Nizomni ikki hafta muddatda ishlab chiqsin va tasdiqlash uchun Korxonalar bankrotligi va sanatsiyasi masalalari boʻyicha Hukumat komissiyasiga kiritsin. 6. Oʻzbekiston Respublikasi Davlat mulki qoʻmitasi va Mehnat vazirligi Aholini ish bilan taʼminlashga koʻmaklashish jamgʻarmasi mablagʻlari hisobidan Qoʻmitaga joriy faoliyatni amalga oshirish va moddiy-texnik bazani mustahkamlash uchun teng ulushlarda 20 mln. soʻm miqdorida bir martalik tekin yordam koʻrsatsinlar. 7. Qoʻmita Toshkent shahar, Oʻzbekiston shoh koʻchasidagi 53-uyga joylashtirilsin. Oʻzbekiston Respublikasi Davlat mulki qoʻmitasi yuqorida koʻrsatilgan manzildagi bino qurilishi tugallangunga va ishga tushirilgunga qadar Qoʻmitani vaqtincha oʻz binosida joylashtirsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda Qoʻmita hududiy boshqarmalari ijro etuvchi apparatlarini joylashtirish masalasini hal etsinlar. 8. Oʻzbekiston Respublikasi Aloqa vazirligi Qoʻmitani belgilangan tartibda telefon va teleks aloqasi, shu jumladan Hukumat aloqasi bilan taʼminlasin. 9. Oʻzbekiston Respublikasi Moliya vazirligi Qoʻmitaga ikkita yengil avtomobil uchun zarur limit ajratsin. 10. Mazkur qarorning bajarilishini nazorat qilish bosh vazirning oʻrinbosarlari V.A. Chjen va B.S. Hamidov zimmasiga yuklansin.
“OʻZBEKISTON RESPUBLIKASIDA XIZMAT KOʻRSATGAN FUQARO AVIATSIYASI XODIMI” FAXRIY UNVONINI TAʼSIS ETISh TOʻGʻRISIDA
(law, 1996-12-27)

Oʻzbekiston Respublikasi Oliy Majlisi qaror qiladi: 1. “Oʻzbekiston Respublikasida xizmat koʻrsatgan fuqaro aviatsiyasi xodimi” faxriy unvoni taʼsis etilsin. 2. Oʻzbekiston Respublikasining 1996-yil 26-aprelda qabul qilingan “Oʻzbekiston Respublikasining faxriy unvonlarini taʼsis etish toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1996-yil, № 5-6, 64-modda) quyidagi qoʻshimchalar kiritilsin: 1) 1-modda “Oʻzbekiston Respublikasida xizmat koʻrsatgan transport xodimi” degan soʻzlardan keyin “Oʻzbekiston Respublikasida xizmat koʻrsatgan fuqaro aviatsiyasi xodimi” degan soʻzlar bilan toʻldirilsin. 2) Oʻzbekiston Respublikasining faxriy unvonlari toʻgʻrisidagi Nizom “Oʻzbekiston Respublikasida xizmat koʻrsatgan transport xodimi” faxriy unvoni toʻgʻrisidagi matndan keyin quyidagi mazmundagi xatboshi bilan toʻldirilsin: “Oʻzbekiston Respublikasida xizmat koʻrsatgan fuqaro aviatsiyasi xodimi” faxriy unvoni havo transportini rivojlantirishda, zamonaviy aviatsiya texnikasini oʻzlashtirishda, aholiga va respublika xalq xoʻjaligiga namunali xizmat koʻrsatishni tashkil etishda alohida xizmat koʻrsatgan fuqaro aviatsiyasi xodimlari va mutaxassislariga beriladi”; 3) Oʻzbekiston Respublikasi faxriy unvonlarining koʻkrak nishonlari tavsiflari “Oʻzbekiston Respublikasida xizmat koʻrsatgan transport xodimi” faxriy unvonining koʻkrak nishoni toʻgʻrisidagi matndan keyin quyidagi mazmundagi tavsif bilan toʻldirilsin: Koʻkrak nishoni diametri 30 millimetrli doira shaklida boʻladi va 925 probali kumushdan tayyorlanadi. Nishonning qalinligi 2,2 millimetr. Nishonning hoshiyalangan tekis yuz tomonida markazida ufqdan bosh koʻtarayotgan quyosh fonida samoda bulutlar uzra parvoz qilayotgan havo kemasi, pastki oʻng chekkasida — dafna novdasi tasvirlangan. Nishonning aylanasi boʻylab “XIZMAT KO'RSATGAN GʻUQARO AVIATSIASI XODIMI” degan yozuv joy olgan. Nishonning orqa tomonida Oʻzbekiston Respublikasining Davlat gerbi tasvirlangan. Tasvirlar va yozuv qabariq. Koʻkrak nishoni ichki qismiga Oʻzbekiston Respublikasi Davlat bayrogʻi ranglaridagi shoyi lenta sirilgan qadagʻichga halqa va ilmoqcha yordamida ulanadi”.
OʻQITUVChI VA MURABBIYLAR KUNINI BELGILASh TOʻGʻRISIDA
(law, 2023-04-30)

Oʻzbekiston Respublikasi Oliy Majlisi qaror qiladi: 1. 1-oktabr “Oʻqituvchi va murabbiylar kuni” deb belgilansin hamda u bayram (dam olish) kuni deb hisoblansin. 3. Oʻzbekiston Respublikasining “Xalq taʼlimi xodimlari kunini belgilash toʻgʻrisida”gi 1993-yil 29-dekabr Qonuni (Oʻzbekiston Respublikasi Oliy Kengashining Axborotnomasi, 1994-yil, № 1, 26-modda) oʻz kuchini yoʻqotgan deb hisoblansin.
“OʻZ-DONG VON KO.” OʻZBEKISTON-KOREYA QOʻSHMA KORXONASINI TASHKIL ETISH TOʻGʻRISIDA
(resolution, 1996-12-27)

Xorijiy investitsiyalarni jalb etgan holda Oʻzbekiston Respublikasida avtomobil sanoatining ishlab chiqarish bazasini shakllantirish va rivojlantirish maqsadida Vazirlar Mahkamasi qaror qiladi: 1. “Oʻzavtosanoat” uyushmasi va “Oʻzavtotrans” davlat korporatsiyasining “ARZ-6” aksiyadorlik jamiyati negizida Koreyaning DEU korporatsiyasi va “Dong Von Metall Ind Ko. “Oʻz-Dong Von Ko” korxonasining shovqin soʻndirgichlar, tutun chiqarish quvurlari va zarbaga qarshi toʻsinlar ishlab chiqarish boʻyicha “Ltd” kompaniyasi ustav kapitali tuzilmasi 1-ilovaga muvofiq tasdiqlansin. 2. Quyidagilar: DEU korporatsiyasi qoʻshma korxonaga 4,34 mln. asbob-uskunalar sotib olish uchun AQSH dollari; DEU korporatsiyasining kreditini va u boʻyicha foizlarni toʻlash 2-ilovaga muvofiq “Oʻz-Dong Von Ko” qoʻshma korxonasining daromadlari hisobiga amalga oshiriladi; qoʻshma korxonada soʻndirgichlar, chiqarish quvurlari va zarbaga qarshi toʻsinlar ishlab chiqarish 3-ilovaga muvofiq 1997-yilning III choragida boshlanadi. 4. Oʻzbekiston Respublikasi Moliya vaziri mazkur loyiha uchun olinadigan kreditlar boʻyicha Oʻzbekiston Respublikasi Hukumati kafolatlarini belgilangan tartibda berishga vakil qilinsin. 5. Oʻzbekiston Respublikasi Adliya vazirligi Oʻzbekiston Respublikasi Hukumatining kafolatlari boʻyicha belgilangan tartibda yuridik xulosa bersin. 6. “Oʻzistiqbolstat” davlat qoʻmitasi “Oʻz-Dong Von Ko” qoʻshma korxonasining soʻndirgichlar, chiqarish quvurlari va zarbaga qarshi toʻsinlar ishlab chiqarish loyihasini Oʻzbekiston Respublikasining investitsiya dasturiga kiritsin. 7. “Oʻzavtosanoat” uyushmasi kreditni qaytarish va u boʻyicha foizlar toʻlash davrida mazkur loyiha boʻyicha dividendlar tarzida olinadigan, kreditni va u boʻyicha hisoblangan foizlarni qaytarishga yoʻnaltiriladigan mablagʻlar summasiga foyda soligʻi toʻlashdan ozod qilinsin. 8. Oʻzbekiston Respublikasi Tashqi ishlar vazirligi “Oʻzavtosanoat” uyushmasining buyurtmanomasiga binoan “Oʻz-Dong Von Ko” qoʻshma korxonasining xorijiy mutaxassislariga belgilangan tartibda koʻp martalik vizalar berilishini taʼminlasin, vizalarni rasmiylashtirganlik uchun konsullik yigʻimlari toʻlashdan ozod qilsin. 9. Belgilab qoʻyilsinki, Vazirlar Mahkamasining 1992-yil 5-noyabrdagi 509-son qarorining 6, 7-bandlarida nazarda tutilgan imtiyozlar va huquqlar “OʻzDEUavto” qoʻshma korxonasi avtomobillari uchun butlovchi buyumlar ishlab chiqaruvchi sifatida tashkil etilayotgan qoʻshma korxonaga tatbiq etiladi. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
“OʻZ-SE MYUNG KO.” OʻZBEKISTON-KOREYA QOʻSHMA KORXONASINI TASHKIL ETISH TOʻGʻRISIDA
(resolution, 1996-12-27)

Oʻzbekiston Respublikasida xorijiy investitsiyalarni jalb etgan holda avtomobil sanoatining ishlab chiqarish bazasini shakllantirish va uni rivojlantirish maqsadida Vazirlar Mahkamasi qaror qiladi: 1. “Oʻzavtosanoat” va “Oʻzmashsanoat” uyushmalarining “Andijongidromash” aksionerlik jamiyati negizida Koreyaning “Se Myung Metal Ko. Ltd.” kompaniyasi bilan birgalikda yoqilgʻi baklari hamda yirik shtamplangan qismlar ishlab chiqarish boʻyicha, ustav kapitali tuzilmasi 1-ilovaga muvofiq boʻlgan “Oʻz-Se Myung Ko.” korxonasini tashkil etish toʻgʻrisidagi taklifi qabul qilinsin. 2. Quyidagilar maʼlumot uchun qabul qilinsin: DEU korporatsiyasi qoʻshma korxonaga asbob-uskunalar xarid qilishi uchun 8,92 mln AQSH dollari miqdorida kredit beradi; DEU korporatsiyasining krediti va uning boʻyicha foizlarni toʻlash “Oʻz-Se Myung Ko.” qoʻshma korxonasining daromadlari hisobidan 2-ilovaga muvofiq amalga oshiriladi; qoʻshma korxonada avtomobillarning yoqilgʻi baklari va yirik shtamplangan qismlarini ishlab chiqarish 1997-yilning 3-choragida 3-ilovaga muvofiq boshlanadi. 4. Oʻzbekiston Respublikasi Moliya vaziriga ushbu loyiha uchun olinayotgan kreditlar boʻyicha Oʻzbekiston Respublikasi Hukumati kafolatini berish vakolati belgilangan tartibda berilsin. 5. Oʻzbekiston Respublikasi Adliya vazirligi belgilangan tartibda “Oʻzbekiston Respublikasi Hukumati kafolatlari boʻyicha yuridik xulosa bersin. 6. “Oʻzistiqbolstat” davlat qoʻmitasi “Oʻz-Se Myung Ko.” qoʻshma korxonasining yoqilgʻi baklari va yirik shtamplangan qismlarni ishlab chiqarish boʻyicha loyihasini Oʻzbekiston Respublikasining investitsiya dasturiga kiritsin. 7. “Oʻzavtosanoat” uyushmasi kreditni uzish va uning boʻyicha foizlarni toʻlash davrida kreditni va uning boʻyicha qoʻshilgan foizlarni qaytarishga yoʻnaltirilgan ushbu loyihaga oid dividendlar tarzida olingan mablagʻlar summasidan foyda soligʻini toʻlashdan ozod etilsin. 8. Oʻzbekiston Respublikasi Tashqi ishlar vazirligi “Oʻzavtosanoat” uyushmasining talabnomalari boʻyicha “Oʻz-Se Myung Ko.” qoʻshma korxonasining xorijiy mutaxassislariga, vizalarni rasmiylashtirish uchun konsullik yigʻimlarini toʻlashdan ozod etgan holda, belgilangan tartibda koʻp martalik vizalar berilishini taʼminlasin. 9. Vazirlar Mahkamasining 1992-yil 5-noyabrdagi 509-son qarorining 6, 7-bandlarida nazarda tutilgan imtiyozlar va huquqlar “OʻzDEUavto” qoʻshma korxonasi avtomobillari uchun butlovchi buyumlar ishlab chiqaruvchi sifatida tashkil etilayotgan qoʻshma korxonaga ham joriy etilishi belgilab qoʻyilsin. 10. “Oʻzavtosanoat” uyushmasi uyushmani tarkibiy jihatdan xolding kompaniyasiga aylantirish toʻgʻrisida Vazirlar Mahkamasiga bir oy muddatda taklif kiritsin. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.